Държавен вестник, бр. 31, 2025 г., стр. 21

БРОЙ  31	
Д Ъ Р Ж А В Е Н  В Е С Т Н И К 	
СТР.  21   
б) указанията за използване на продукта, 
които не са предоставени върху самия продукт, 
но които се предоставят при използването 
на продукта или чрез други средства, като 
например уебсайт, включително функциите 
за достъпност на продукта, как да бъдат 
активирани и оперативната им съвмести­
мост с помощните решения, са достъпни за 
обществеността при пускането на продукта 
на пазара и:
аа) се предоставят чрез повече от един 
сетивен канал;
бб) се представят по разбираем начин;
вв) се представят на ползвателите по на­
чини, които те могат да възприемат;
гг) се представят в шрифт с адекватен 
размер и подходяща форма, като се отчитат 
предвидимите условия на употреба и като се 
използва достатъчно контраст, както и регу­
лируемо разстояние между буквите, редовете 
и абзаците;
дд) що се отнася до съдържанието, ука­
занията се представят в текстови формати, 
които могат да бъдат използвани за създаване 
на алтернативни помощни формати, които 
да бъдат представяни по различни начини и 
чрез повече от един сетивен канал;
ее) се придружават от алтернативно пред­
ставяне на всяко нетекстово съдържание;
жж) включват описание на потребителския 
интерфейс на продукта (боравене с продукта, 
контрол и обратна връзка, въвеждане на дан­
ни и представяне на обработени от продукта 
данни), което се предоставя в съответствие 
с т. 2; в описанието се посочва, за всяка от 
точките в т. 2, дали продуктът притежава тези 
характеристики;
зз) включват описание на функционал­
ността на продукта, представена чрез функции, 
насочени към удовлетворяване на потребно­
стите на хората с увреждания в съответствие 
с т. 2; в описанието се посочва, за всяка от 
точките в т. 2, дали продуктът притежава тези 
характеристики;
ии) включват описание на софтуера и 
хардуера на продукта с помощни средства; 
описанието включва списък на тези помощ­
ни средства, които са били изпитани заедно 
с продукта.
2. Потребителски интерфейс и проектно 
решение по отношение на функционалността:
Продуктът, включително неговият потре­
бителски интерфейс, съдържа характеристики, 
елементи и функции, които предоставят на 
хората с увреждания възможността за дос­
тъп, възприятие, експлоатация, разбиране и 
контрол на продукта, като се гарантира, че:
а) когато продуктът предвижда общуване, 
включително междуличностно общуване, 
експлоатация, информация, контрол и ори­
ентация, това става чрез повече от един се­
тивен канал; това включва предоставяне на 
алтернативни елементи на зрението, слуха, 
речта и допира/тактилността;
б) когато продуктът използва реч, той 
предоставя алтернативи на речта и гласовото 
подаване с цел общуване, контрол на експло­
атацията и ориентация;
в) когато продуктът използва визуални 
елементи, той предоставя гъвкаво увеличение, 
яркост и контраст с цел общуване, информация 
и експлоатация, както и осигурява оперативна 
съвместимост с програми и помощни устрой­
ства за използване на интерфейса;
г) когато продуктът използва цвят, за да 
предаде информация, да обозначи действие, 
да изиска ответна реакция или да установи 
елементи, той осигурява алтернатива на цвета;
д) когато продуктът използва звукови сиг­
нали, за да предаде информация, да обозначи 
действие, да изиска ответна реакция или да 
установи елементи, той осигурява алтернатива 
на звуковите сигнали;
е) когато продуктът използва визуални 
елементи, той предоставя гъвкави начини за 
постигане на по-ясно изображение;
ж) когато продуктът използва звук, той 
предоставя на ползвателя контрол на сила­
та и скоростта на звука, подобрени звукови
характеристики, включително намаляване на 
смущаващите звукови сигнали от заобикалящи 
продукти, и по-ясен звук;
з) когато продуктът изисква ръчно управле­
ние и контрол, той предоставя възможности 
за последователен контрол и алтернативи на 
контрола на фината моторика, като се избягва 
необходимостта от паралелни проверки на 
изпълнението, и използва части за разпозна­
ване чрез допир;
и) продуктът избягва режими на работа, 
които изискват широк обхват и голяма сила;
к) продуктът избягва предизвикване на 
фотосензитивни епилептични припадъци;
л) продуктът защитава правото на непри­
косновеност на личния живот на ползвателя, 
когато той използва характеристиките по 
отношение на достъпността;
м) продуктът предоставя алтернатива на 
установяването и контрола на биометрични 
данни;
н) продуктът гарантира съгласуваността 
на функционалността и дава достатъчна и 
гъвкава времева рамка за взаимодействие;
о) продуктът предоставя софтуер и хардуер 
за взаимодействие с помощните технологии;
п) продуктът отговаря на следните специ­
фични за сектора изисквания:
аа) терминали на самообслужване:
ааа) осигуряват технология за преминаване 
от текст към реч;